
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)
Ώρ
Παρασκευή, 17 Ιουλίου 2026

ΔΕΛΤΙΟ ΤΥΠΟY

Σύλληψη 3 αλλοδαπών στην Κω - 
Σύλληψη αλλοδαπού και κατάσχεση 11 κιλών λαθραίων καπνικών προϊόντων στο Ηράκλειο Κρήτης - Θάνατος λουόμενης στην Κάρπαθο -
Θάνατος άνδρα στην Πάτρα  -  Μηχανική βλάβη Ε/Γ-Δ/Ρ σκάφους στη Σκόπελο - Αδυναμία προσέγγισης Ε/Γ-Τ/Χ-ΚΑΤ στη Νάξο - Εντοπισμός πυρομαχικού υλικού στη Θεσσαλονίκη - Διακομιδές ασθενών
Τις πρωινές ώρες χθες, συνελήφθησαν από στελέχη του Λιμεναρχείου Κω τρεις αλλοδαποί (υπήκοοι Τουρκίας) ηλικίας 17, 22 και 24 ετών. 
Ειδικότερα, ενημερώθηκε η Λιμενική Αρχή  για την ύπαρξη ύποπτου θαλάσσιου μοτοποδηλάτου (jet ski), το οποίο κινούνταν με μεγάλη ταχύτητα στην περιοχή «ΨΑΛΙΔΙ» της Κω. Στο σημείο έσπευσαν άμεσα ένα Περιπολικό σκάφος Λ.Σ.-ΕΛ.ΑΚΤ. καθώς και στελέχη του Γραφείου Ασφάλειας από ξηράς, τα οποία εντόπισαν τους ανωτέρω αλλοδαπούς κατά τη αποβιβασή τους στην ακτή. Μόλις αντιλήφθηκαν την παρουσία των στελεχών Λ.Σ.-ΕΛ.ΑΚΤ., ο 22χρονος και ο 24χρονος τράπηκαν σε φυγή, ενώ ο 17χρονος ακινητοποιήθηκε. Σε σωματική έρευνα που διενεργήθηκε στον 17χρονο, βρέθηκε στην κατοχή του και κατασχέθηκε ένα πιστόλι με δώδεκα φυσίγγια. Στη συνέχεια, έπειτα από έρευνες στην ευρύτερη χερσαία περιοχή, εντοπίστηκαν και συνελήφθησαν και οι άλλοι δύο αλλοδαποί από στελέχη του Κλιμακίου Ειδικών Αποστολών (Κ.Ε.Α.) του Λιμεναρχείου Κω.
 Ο 17χρονος συνελήφθη για παράβαση του Ν. 2168/1993 «περί όπλων» και του άρθρου 83 του Ν. 3386/2005 «περί αλλοδαπών», ο 22χρονος για παράβαση του άρθρου 83 του Ν. 3386/2005, ενώ ο 24χρονος κατηγορείται για παράβαση του άρθρου 25 του Ν. 5038/2023 «Κώδικας Μετανάστευσης», του άρθρου 83 του Ν. 3386/2005 και του άρθρου 187 του Π.Κ. «Εγκληματική οργάνωση».

Από τη Λιμενική Αρχή Κω που διενεργεί την προανάκριση κατασχέθηκαν το ανωτέρω θαλάσσιο μοτοποδήλατο, το όπλο καθώς και τα φυσίγγια.    

*****
Τις πρωινές ώρες σήμερα, στελέχη της Περιφερειακής Ομάδας Δίωξης Ναρκωτικών (ΠΟΔΙΝ) και του Γραφείου Ασφαλείας του Κεντρικού Λιμεναρχείου Ηρακλείου, προέβησαν στη σύλληψη ενός 35χρονου αλλοδαπού (υπήκοου Συρίας), για παράβαση του Ν. 5222/2025''Εθνικός Τελωνειακός Κώδικας''.
Συγκεκριμένα, μετά τον κατάπλου Ε/Γ-Ο/Γ πλοίου προερχόμενου από το λιμάνι του Πειραιά, βρέθηκαν και κατασχέθηκαν συνολικά έντεκα (11) συσκευασίες καπνού ναργιλέ συνολικού βάρους 11.000 γραμμαρίων, οι οποίες στερούνταν τελωνειακού ελέγχου και δεν έφεραν την ταινία ειδικού φόρου κατανάλωσης.
Από το Κεντρικό Λιμεναρχείο Ηρακλείου που διενεργεί την προανάκριση, κατασχέθηκαν τα ανωτέρω καπνικά προϊόντα και παραδόθηκαν στο Τελωνείο Ηρακλείου. Οι διαφυγόντες δασμοί ανέρχονται στο ποσό των δύο χιλιάδων τριακοσίων εξήντα ενός ευρώ και είκοσι έξι λεπτών (2.361,26 ευρώ.)
Διαθέσιμο φωτογραφικό υλικό έχει αναρτηθεί στο www.hcg.gr.

                                                                 *****                                               
 Τις μεσημβρινές ώρες σήμερα, ενημερώθηκε η Λιμενική Αρχή της Καρπάθου 71χρονη αλλοδαπή (υπήκοος Τσεχίας) ανασύρθηκε χωρίς τις αισθήσεις της, από την παραλία «ΛΙΜΝΙΑΤΗΣ» Πηγαδιών Καρπάθου. Στην 71χρονη παρασχέθηκαν οι πρώτες βοήθειες από ναυαγοσώστη και στη συνέχεια, μεταφέρθηκε με ασθενοφόρο όχημα του ΕΚΑΒ στο Γενικό Νοσοκομείο Καρπάθου, όπου διαπιστώθηκε ο θάνατός της. Από το Λιμεναρχείο Καρπάθου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Ρόδου.
        *****
Τις μεσημβρινές ώρες σήμερα, ενημερώθηκε η Λιμενική Αρχή της Πάτρας ότι 75χρονος ημεδαπός ανασύρθηκε χωρίς τις αισθήσεις του, από τη θαλάσσια περιοχή «ΜΟΝΟΔΕΝΔΡΙ» Αχαΐας. Ο 75χρονος μεταφέρθηκε με ασθενοφόρο όχημα του ΕΚΑΒ στο Γενικό Νοσοκομείο Πατρών «Ο ΑΓΙΟΣ ΑΝΔΡΕΑΣ», όπου διαπιστώθηκε ο θάνατός του. Από το Κεντρικό Λιμεναρχείο Πάτρας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πατρών. 
*****
Τις πρωινές ώρες σήμερα, ενημερώθηκε η Λιμενική Αρχή της Σκοπέλου από τον Πλοίαρχο του επιβατηγού-δρομολογιακού (Ε/Γ-Δ/Ρ) πλοίου «ΠΕΤΡΟΥΛΑ» Ν.Σ. 47 ότι παρουσιάστηκε βλάβη στην αριστερή κύρια μηχανή. Το πλοίο, το οποίο εκτελούσε προγραμματισμένο δρομολόγιο από τον λιμένα Γλώσσας Σκοπέλου προς τον λιμένα Σκιάθου, επέστρεψε στο λιμάνι της Γλώσσας Σκοπέλου, όπου αποβίβασε με ασφάλεια τους 20 επιβάτες του. Από το Α΄ Λιμενικό Τμήμα Σκοπέλου του Λιμεναρχείου Σκιάθου, απαγορεύτηκε ο απόπλους του Ε/Γ-Δ/Ρ, μέχρι την αποκατάσταση της βλάβης και την προσκόμιση βεβαιωτικού αξιοπλοΐας από τον αρμόδιο οργανισμό που το παρακολουθεί. Οι επιβάτες προωθήθηκαν στον προορισμό τους με μέριμνα της πλοιοκτήτριας εταιρείας.

             *****
Τις μεσημβρινές ώρες σήμερα, ενημερώθηκε η Λιμενική Αρχή της Νάξου από τον Πλοίαρχο του επιβατηγού-ταχυπλόου-καταμαράν (Ε/Γ-Τ/Χ-ΚΑΤ) «ΣΟΥΠΕΡ ΚΑΤ ΤΖΕΤ» Ν.Π. 12518, ότι κρίθηκε επισφαλής η προσέγγισή του στο λιμάνι της Νάξου, λόγω των δυσμενών καιρικών συνθηκών που επικρατούσαν στην περιοχή και ότι το πλοίο θα συνέχιζε το δρομολόγιό του για το λιμάνι της Ίου. Οι επιβάτες πρόκειται να προωθηθούν στους προορισμούς τους με μέριμνα της πλοιοκτήτριας εταιρείας.                                                                              
*****
Τις πρωινές ώρες χθες, ενημερώθηκε η Λιμενική Αρχή της Θεσσαλονίκης για τον εντοπισμό πυρομαχικού υλικού (νάρκης), στη θαλάσσια περιοχή της Επανομής, κατά τη διάρκεια επανελέγχου στο πλαίσιο του έργου επέκτασης λιμενικής υποδομής του 6ου προβλήτα του λιμένα Θεσσαλονίκης, σε βάθος 31 μέτρων. Από το Κεντρικό Λιμεναρχείο Θεσσαλονίκης ενημερώθηκε η αρμόδια Υπηρεσία του Πολεμικού Ναυτικού, για τις δικές της ενέργειες.
*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-84χρονης, από το λιμάνι Βαθέος στο λιμάνι της Σάμης, με Περιπολικό σκάφος Λ.Σ.-ΕΛ.ΑΚΤ.,
-21χρονης, από το λιμάνι της Αλοννήσου στο λιμάνι του Βόλου, με το Ε/Π-Τ/Ρ «ΑΞΙΟΝ ΕΣΤΙ» Ν. Π. 10001,
-68χρονης και 84χρονου, από το λιμάνι της Σκοπέλου στο λιμάνι του Βόλου, με το Ε/Π-Τ/Ρ «ΑΞΙΟΝ ΕΣΤΙ» Ν. Π. 10001
-80χρονου, από το λιμάνι Δάφνης στο λιμάνι Ουρανούπολης, με Περιπολικό σκάφος Λ.Σ.-ΕΛ.ΑΚΤ..

